cyanic-selkie/wikianc huggingface dataset:
அதிகாரிகள் பயிற்சிக் கழகம் (சென்னை)
பயண வழிகள்
சென்னை மாநகரின் அனைத்துப் பேருந்து நிலையங்களிலிருந்தும் பேருந்து மூலமாக அதிகாரிகள் பயிற்சிக் கழகம் (சென்னை) சென்றடையலாம். மகிழுந்து மூலமாக தேசிய நெடுஞ்சாலை 45 இல் பயணித்து கத்திப்பாரா முனை அருகிலுள்ள ஓடிஏ நிறுத்தத்தை அடையலாம். மின்சாரத் தொடர் வண்டி மூலமாகச் சென்றால் தாமஸ் மவுண்ட் நிறுத்தத்தில் இறங்க வேண்டும். மெட்ரோ தொடர் வண்டி மூலமாகச் சென்றால் ஓடிஏ நிறுத்தத்தில் இறங்க வேண்டும்.
வெளி இணைப்புகள்
இந்தியாவில் இராணுவப் பயிற்சிக் கழகங்கள் பகுப்பு:இந்திய படைத்துறை பகுப்பு:இந்தியத் தரைப்படை பகுப்பு:சென்னை மாவட்டம் பகுப்பு:சென்னை
ஸ்காட் கெல்லி
ஸ்காட் கெல்லி (Scott Joseph Kelly, பிறப்பு: பிப்ரவரி 21, 1964) அமெரிக்காவைச் சேர்ந்த விண்வெளி வீரர் ஆவார். இவர் அமெரிக்கக் கடற்படையிலிருந்து ஓய்வு பெற்ற பொறியாளர் ஆவார். இவரது சகோதரர் மார்க் கெல்லியும் விண்வெளி வீரர் ஆவார். ஸ்காட் கெல்லி இதற்கு முன்னர் அனைத்துலக விண்வெளி நிலையத்தில் தங்கியிருந்து ஆய்வுகள் நடத்தியுள்ளார். அதை வழிநடத்தியும் உள்ளார். இவர் 2015 ஆம் ஆண்டு மார்ச் மாதம் முதல், ஒரு வருட காலத்துக்கு ஆராய்ச்சிக்காக அனைத்துலக விண்வெளி நிலையத்தில் தங்கியிருக்க அனுப்பப்படவுள்ளார்.
மேற்கோள்கள்
பகுப்பு:ஐக்கிய அமெரிக்க விண்வெளி வீரர்கள் பகுப்பு:1964 பிறப்புகள் பகுப்பு:வாழும் நபர்கள்
காளிதாஸ் ஜெயராம்
காளிதாஸ் ஜெயராம் (Kalidas Jayaram) இவர் ஓர் இந்திய திரைப்பட நடிகர் ஆவார். இவர் முக்கியமாக மலையாளத் திரைப்படம் மற்றும் ஒரு சில தமிழ் படங்களில் தோன்றினார். திரைப்பட நடிகர்கள் ஜெயராம் மற்றும் பார்வதியின் மகனான காளிதாஸ் தனது ஏழு வயதில் மலையாள திரைப்படமான கொச்சு கொச்சு சந்தோசங்கள் (2000) என்றப் படத்தில் அறிமுகமானார். பின்னர், இவர் என்டே வீடு அப்புவின்டேயம் (2003) என்றப் படத்தில் நடித்தார். இது இவருக்கு சிறந்த குழந்தைக் கலைஞருக்கான தேசிய திரைப்பட விருதை பெற்றுத் தந்தது. 2016ஆம் ஆண்டில், இவர் மீன் குழம்பும் மண் பானையும் (2016) என்ற தமிழ் திரைப்படத்தில் அறிமுகமானார். பின்னர் பூமரம் (2018) என்ற மலையாளப் படத்திற்குத் திரும்பினார். thumb|250x250px| குடியரசுத் தலைவர் [[ஆ. ப. ஜெ. அப்துல் கலாம் அவர்களிடமிருந்து சிறந்த குழந்தைக் கலைஞருக்கான விருதைப் பெற்ற காளிதாஸ் ]]
ஆரம்ப கால வாழ்க்கை
தமிழ்நாட்டின் சென்னையில் நடிகர்கள் ஜெயராம் மற்றும் பார்வதி ஆகியோருக்கு இரண்டு குழந்தைகளில் மூத்தவராக காளிதாஸ் பிறந்தார். இவருக்கு மாளவிகா ஜெயராம் என்ற தங்கை உள்ளார். சென்னையின் பத்மா சேசாத்ரி பால பவனில் பத்தாம் வகுப்பு வரை தனது ஆரம்பக் கல்வியைப் பெற்றார். பின்னர், கேரளாவின் கொச்சின் சாய்ஸ் பள்ளியில் மேல்நிலைக் கல்வியைப் படித்தார். சென்னை இலயோலாக் கல்லூரியில் கட்புலத் தொடர்பாடலில் இளங்கலை பட்டம் பெற்றார்.
திரைப்பட வாழ்க்கை
தனது 7 வயதில், சத்யன் அந்திகாட்டின் கொச்சு கொச்சு சந்தோஷங்கள் (2000) என்றத் திரைப்படத்தில் அறிமுகமானார். இது மலையாளத்தில் சிறந்த திரைப்படத்திற்கான தேசிய திரைப்பட விருதை வென்றது. சிபி மலையில் இயக்கிய இவரது இரண்டாவது படமான என்டே வீடு அப்புவின்டேயம் (2003) படத்திற்காக சிறந்த குழந்தை கலைஞருக்கான தேசிய விருதைப் பெற்றார். 2014ஆம் ஆண்டில், 8 வது விஜய் விருதுகளில் சூர்யா, அஜித் மற்றும் விஜய் ஆகியோருடன் நிகழ்ச்சிகளை வழங்கினார். பாலாஜி தரணீதரனின் இரண்டாவது இயக்கமான "ஒரு பக்கக் கதை" என்ற வெளிவராதத் தமிழ் படத்தில் காளிதாஸ் கதாநாயகனாக நடித்தார். 2014 இல் தொடங்கியது. இந்த படம் 2016 ஆம் ஆண்டு வெளியீட்டிற்கு திட்டமிடப்பட்ட்டது. இவரது இரண்டாவது தமிழ் திரைப்படம் மீன் குழம்பும் மண் பானையும் 2016 ஆம் ஆண்டு வெளியாகி வெற்றி பெற்றது. பின்னர், பூமரம் என்ற மலையாளத் திரைப்படத்தில் முன்னணி நடிகராக அறிமுகமானார்.
அப்ராமா, நவ்சாரி மாவட்டம்
அப்ராமா (Abrama) என்பது இந்தியாவின் குசராத்து மாநிலத்தில் இருக்கும் நவ்சாரி மாவட்டத்தில் அமைந்துள்ள ஒரு கணக்கெடுப்பில் உள்ள நகரம் ஆகும்.
மேற்கோள்கள்
பகுப்பு:குஜராத் மாநிலத்திலுள்ள ஊர்களும் நகரங்களும் பகுப்பு:நவ்சாரி மாவட்டம்
ஈரேழ்வரிப்பா
ஈரேழ்வரிப்பா (sonnet) ஐரோப்பாவில் உருவான கவிதை வடிவங்களில் ஒன்று. 13ம் நூற்றாண்டில் தற்போது கொண்டிருக்கும் வடிவைப் பெற்றது. இவ்வகைக் கவிதைகள் பதினான்கு வரிகளையும் மாற்றக்கூடாத ஒலி இயைபு விதிமுறைகளையும், உள்ளமைப்பையும் கொண்டுள்ளன. சோனட் கவிதைகளின் மரபுகள் காலஓட்டத்தில் மாறியுள்ளன. சானட் எழுதுவோர் ”சானடியர்கள்” என்று அழைக்கப்படுகிறார்கள். வில்லியம் ஷேக்ஸ்பியர் இவர்களுள் மிகவும் புகழ் பெற்றவர். தற்கால ஆங்கில சானட்டின் வடிவமுறைகள் உருவாக்கியவர் இவரே.
தற்கால ஆங்கில சானட்டில் 14 வரிகள் உள்ளன. ஓவ்வொரு வரியிலும் பத்து அசைகள் உள்ளன. ஆங்கில சானட்டுகள் அயாம்பிக் பெண்டாமீட்டர் எனப்படும் குறில்-நெடில் ஈரசைச் சீர்வரிசை முறையை பயன்படுத்தி எழுதப்படுகின்றன. இவ்வகையில் எழுதப்படும் வரிகளைப் படிக்கும் போது அசைகளை ஒன்றை விட்டு ஒன்று அழுத்திப் படிக்க வேண்டும். சானட்டின் பதினான்கு வரிகளில் பின்வரும் ஒலி இயைபு முறை பயன்படுத்தப்படுகிறது - அ-ஆ-அ-ஆ, இ-ஈ-இ-ஈ, உ-ஊ-உ-ஊ, எ-எ; எடுத்துக்காட்டாக ஷேக்ஸ்பியரின் 116வது சானட் கீழே கொடுக்கப்பட்டுள்ளது.
குமார பாலர் (பால அரசர்)
குமார பாலர் என்பவர் இந்தியத் துணைக்கண்டத்தின் வங்க பகுதியை ஆட்சி புாிந்த பால வம்ச மன்னா் இராம பாலருக்குப் பிறகு ஆட்சிக்குவந்த அவரது வாரீசு ஆவாா். பால வம்சத்தின் 16வது ஆட்சியாளரான இவா் மொத்தம் 10 ஆண்டுகள் ஆட்சி புாிந்தாா். இவரது ஆட்சிக் காலத்தில் காமரூபத்தின் ஆளுநரான திம்மையதேவ இவருக்கு எதிராக கலகம் செய்தாா். முடிவில் அவரை பதவியில் இருந்து நீக்கிவிட்டு வைதியதேவாவை நியமித்தாா். இவருக்கு பின் மூன்றாம் கோபாலா ஆட்சிக்கு வந்தாா்.
13
கிபி ஆண்டு 13 (XIII) என்பது ஜூலியன் நாட்காட்டியில் ஞாயிற்றுக்கிழமையில் ஆரம்பமான சாதாரண ஆண்டு ஆகும். அக்காலத்தில் இவ்வாண்டு "சீலியசு மற்றும் பிளாங்கசு ஆளுநர்களின் ஆட்சி ஆண்டு" (Year of the Consulship of Silius and Plancus) எனவும், பண்டைய உரோமன் அப் ஊர்பி கொண்டிட்டா நாட்காட்டியில் "ஆண்டு 766" எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு 13 என அழைக்கும் முறை நடைமுறைக்கு வந்தது. கிறித்தவப் பொது ஆண்டு முறையில் இது பதின்மூன்றாம் ஆண்டாகும்.
அறிவியலும் கலையும்
* பகுப்பு:10கள்
மேற்கோள்கள்
10er
அதிர்வலை
அதிர்வலை (Shock wave), (அதிர்வு முகப்பு (Shock front) அல்லது எளிமையாக அதிர்வு (Shock)) என்பது, ஒருவகையான பரவும் இடையூறு ஆகும். இதுவும் சாதாரண அலை போல் ஊடகங்கள் (காற்று, திரவம், அயனிமம் மற்றும் திண்மம்) வழியாக பரவுகிறது. சில வேளைகளில் ஊடகங்கள் இல்லாத இடங்களிலும், புலன் வழியாக (எ-கா: மின்காந்தப்புலன்) பரவுகிறது. அதிர்வலை திடீரென்று ஏற்பட்டு தொடர்பற்ற மாற்றத்தை ஊடகத்தில் ஏற்படுத்தும் தன்மை கொண்டது. அதிர்வின் குறுக்காக அழுத்தம், வெப்பம், அடர்த்தி ஆகியவை துரிதமாக அதிகரிக்கும். மீயொலிவேக பாய்வுகளில், விரிதலானது ஒரு விரிதல் விசிறி மூலமாக நடைபெறுகிறது. அதிர்வலையானது மற்றெந்த அலைகளையும் விட அதிவேகத்தில் ஓர் ஊடகம் வழியே பரவக்கூடியது.
சாலிடான்களைப் போலன்றி (மற்றொரு வகை நேரிலா அலை) அதிர்வலைகளின் ஆற்றல் தூரத்தைப் பொறுத்து வெகுவேகமாக குறையும். மேலும், உடனேகும் விரிதல் அலையானது இதனோடு நெருங்கிவந்து பின் கலந்துவிடுகிறது, அதில் பகுதியாக அதிர்வலை கரைந்து போகிறது. மீயொலி வேக வானூர்திகளோடு தொடர்புடைய ஒலி முழக்கம், வானூர்தியால் உருவாகும் அதிர்வலை தரவீழ்ச்சியாலும் விரிதல் அலையோடு ஒன்றுகலப்பதாலும் உருவாகும் ஒலி அலையாகும்.
அதிர்வலையானது ஓர் ஊடகத்தின் வழியே பரவும்போது, மொத்த ஆற்றல் மாறுபடுவதில்லை. ஆனால், வேலையாக மாற்றப்படக்கூடிய ஆற்றல் குறைகிறது மற்றும் சிதறம் (Entropy) அதிகரிக்கிறது. இது, எடுத்துக்காட்டாக, வானூர்திமேல் அதிகமான இழுவையை அதிர்வுகள் மூலம் ஏற்படுத்துகிறது.
மேற்கோள்கள்
பகுப்பு:காற்றியக்கவியல்
சிரொசி
சீரோஹி (ராஜஸ்தான் சட்டமன்ற தொகுதியில்) சீரோஹி மாவட்டத்தில் ராஜஸ்தான் சட்டமன்றத்தின் ஒரு தொகுதியாகும்
.
பகுப்பு:ராஜஸ்தான் சட்டமன்றத் தொகுதிகள் பகுப்பு:சிரோஹி மாவட்டம்
அர்ச்சனா கோச்சார்
அர்ச்சனா கோச்சார் (Archana Kochhar) (பிறப்பு 1972) ஓர் இந்திய ஆடை வடிவமைப்பாளர் ஆவார். இவர் பெரும்பாலும் இந்தியாவின் முதல் ஐந்து ஆடை வடிவமைப்பாளர்களின் பட்டியலில் கணக்கிடப்படுகிறார். இவர் முக்கியமாக உலகளாவிய வடிவமைப்பு உணர்வுகளுக்கு பெயர் பெற்றவர்.
அர்ச்சனா கோச்சார் தேசிய மற்றும் சர்வதேச நிகழ்வுகளில் தனது தொகுப்பை காட்சிப்படுத்த அழைக்கப்பட்டார். லக்மே பேஷன் வீக், இந்தியா பேஷன் வீக் மற்றும் நியூயார்க் ஃபேஷன் வீக் போன்ற நிகழ்வுகளில் அர்ச்சனா கோச்சார் தனது வடிவமைப்புகளை காட்சிப்படுத்தியுள்ளார்.
மரியாதைக்குரிய பிரதமர் நரேந்திர மோடியுடன் "மேக் இன் இந்தியா" பிரச்சாரத்தில் பஞ்சாரா மற்றும் வார்லி போன்ற பல்வேறு திட்டங்களில் இவர் நெருக்கமாக பணியாற்றி வருகிறார்.
அகிம்சை பட்டு
சார்க்கண்டில் இருந்து பழங்குடி பெண் நெசவாளர்களுடன் "அகிம்சை பட்டு" துணி திட்டத்திலும் நெருக்கமாக பணியாற்றியுள்ளார். இது ஒரு பட்டுப்புழுவையும் கொல்லாமல் தயாரிக்கப்படுகிறது. நியூயார்க் வடிவமைப்பு கண்காட்சியில் இந்த தனித்துவமான பட்டு காட்சிப்படுத்துவதன் மூலம் இந்த கருத்தை உலகமயமாக்கியுள்ளது.
மும்பையில் நடந்த இந்திய விவகாரங்கள் 6வது வருடாந்திர இந்திய தலைமை மாநாட்டில் 2015 ஆம் ஆண்டில் சத்யா பிரம்மாவின் முயற்சியால் பெண்கள் வலுவூட்டலுக்கான நெசவு சமூகத்தில் வேலைவாய்ப்பை உருவாக்கும் நோக்கத்துடன் மேக் இன் இந்தியா அகிம்சா பட்டுச் சேலையை அர்ச்சனா காட்சிப்படுத்தினார்.
அழகை திரும்பக் கொண்டு வருதல்
இவர் நியூயார்க் வடிவைமைப்பு நிகழ்வில் பல பருவங்களுக்கு தனது சமகால தொகுப்புகளை காட்சிப்படுத்தியுள்ளார். இதில் மிகவும் மறக்கமுடியாத ஒன்று, அமிலத் தாக்குதலால் பாதிக்கப்பட்ட ரேசுமா குரேசியை மேடையேற்றி அழைத்துச் செல்வதன் மூலம் "அழகை திரும்பக் கொண்டு வருதல்" இயக்கத்தின் மூலம் அமிலம் எரிந்த பாதிக்கப்பட்டவர்களின் விழிப்புணர்வை ஊக்குவித்தார். இது நியூயார்க் டைம்ஸ், காஸ்மோபாலிட்டன் மற்றும் வோக் உட்பட உலகம் முழுவதும் 280க்கும் மேற்பட்ட ஊடக நிறுவனங்களால் கவனிக்கப்பட்டது.
ஸ்மைல் பவுண்டேஷன்
பல்வேறு நன்கொடை திட்டங்களுடன் தனது வடிவமைப்புத் தளத்தை பகிர்ந்து கொள்வதில் உறுதியாக இருக்கும் சில வடிவமைப்பாளர்களில் ஒருவராக இருப்பதால், பெண் குழந்தை கல்விக்கு ஆதரவாக துடுப்பாட்ட வீரர் விராட் கோலி, சமையல் கலைஞர் விகாஸ் கன்னா கன்னா ஆகியோருடன் "ஸ்மைல் பவுண்டேஷன்" க்கான நல்லெண்ண தூதராகவும் உள்ளார். தொராண்டோவில், அனோகி எக்ஸலன்ஸ் இன் வடிவமைப்பு 2015 விருது இவருக்கு வழங்கப்பட்டது. இந்திய தலைமைத்துவ மாநாடு 2015இல் வடிவமைப்பாளருக்கு "தசாப்தத்தின் ஆடை வடிவமைப்பாளர் " விருது வழங்கப்பட்டது.
நியூயார்க் பேஷன் வீக்
பிரதமர் நரேந்திர மோடியின் "மேக் இன் இந்தியா" பிரச்சாரத்தின் ஒரு பகுதியாக, கோச்சாரின் தொகுப்பானது நியூயார்க் பேஷன் வீக், 2015 இல் உள்நாட்டு அகிம்சை பட்டை அறிமுகப்படுத்தியது. இவரது வடிவமைப்புகள் உறுப்பு நீக்கப்பட்ட விளம்பர நடிகையான ரெபேக்கா மரைனால் காட்சிப் படுத்தப்பட்டது.
மேற்கோள்கள்
பகுப்பு:1972 பிறப்புகள் பகுப்பு:வாழும் நபர்கள்
எம். குலசேகரன்
குலசேகரன் முருகேசன், (ஆங்கிலம்: Kulasegaran Murugeson சீனம்: 古拉); (பிறப்பு: 1957), மலேசிய அரசியல்வாதி; முன்னாள் மனிதவள அமைச்சர்; மற்றும் மலேசிய இந்தியர், மலேசிய சீனர், மலேசியப் பழங்குடியினர் உரிமைகளின் போராட்டவாதியாக அறியப் படுகிறார்.
2008-ஆம் ஆண்டு நடைபெற்ற மலேசியப் பொதுத் தேர்தலில் பேராக் மாநிலத்தின், மேற்கு ஈப்போ நாடாளுமன்றத் தொகுதியில், மலேசிய சீனர் சங்கத்தைச் சேர்ந்த இக் பூய் ஹோங் (Yik Phooi Hong) என்பவரை எதிர்த்துப் போட்டியிட்டார்.
அந்தத் தேர்தலில் அவர் ஜனநாயக செயல் கட்சியின் சார்பில் போட்டியிட்டு32,576 வாக்குகள் பெற்றார். மலேசிய நாடாளுமன்றத்தின் மக்களவைக்கு தேர்வு செய்யப்பட்டார். ஈப்போ பாராட் நாடாளுமன்றத் தொகுதியில் 49,618 வாக்காளர்கள் உள்ளனர். சீனர்கள் பெரும்பான்மையாக வாழும் ஈப்போ மாநகரில் ஒரு தமிழர் வெற்றி பெற்றது ஓர் அரசியல் சாதனையாகும்.
வாழ்க்கைக் குறிப்பு
எம். குலசேகரன் மலேசியாவில் பிரபலமான ஒரு வழக்குரைஞர். இவர் 1980ஆம் ஆண்டில் இங்கிலாந்தில் உள்ள ’லிங்கன்ஸ் இன்’ (lincoln's Inn) எனும் சட்டக் கல்லூரியில் சட்டம் பயின்றார். 1983 ஆகஸ்டு மாதம் 29 ஆம் தேதி மலேசிய வழக்குரைஞர் மன்றத்தில் பதிவு செய்யப்பட்டார். பேராக் மாநிலத்தின் தலைநகரான ஈப்போவில் சட்ட நிறுவனத்தையும் நடத்தி வருகின்றார். மலேசிய இந்தியர்கள் தாங்கள் பிறந்த மண்ணில் மூன்றாம் தர மக்களாக நடத்தப் படுவதைக் கண்டு மனம் கலங்கிய எம். குலசேகரன் அவர்களுக்கு உதவிகள் செய்ய வேண்டும் என்று அரசியலில் ஈடுபட்டார்.
அரசியல்
மலேசியாவின் எதிர்கட்சிகளில் ஒன்றான ஜனநாயக செயல் கட்சியுடன் தன்னை ஐக்கியப்படுத்திக் கொண்ட எம். குலசேகரன், 1995 ஆம் ஆண்டு பொதுத் தேர்தலில் பேராக் மாநில சட்டமன்றத்திற்கு ஈப்போ, தாமான் கேனிங் தொகுதியில் போட்டியிட்டு தோல்வி அடைந்தார். இருப்பினும் 1997 மே மாதம் நடைபெற்ற தெலுக் இந்தான் தொகுதியின் நாடாளுமன்ற இடைத் தேர்தலில் 2,916 வாக்குகள் அறுதிப் பெரும்பான்மையில் வெற்றி பெற்றார். முதன்முறையாக நாடாளுமன்ற உறுப்பினர் ஆனார். அந்தத் தொகுதியின் மக்களுக்கு பல அரிய சேவைகளைச் செய்தார்.
தமிழ்ப் பள்ளிக்கூடங்களுக்கு உதவி
தமிழ்ப் பள்ளிக்கூடங்களுக்கு நிறைய உதவிகளை வழங்கினார். தெலுக் இந்தான் பகுதியில் வாழ்ந்த இந்தியர்கள் பெரும்பாலானவர்கள் படிப்பறிவு குறைந்தவர்களாக இருந்தார்கள். அதனால் பலர் அடையாள அட்டைகள், குடியுரிமைகள் இல்லாமல் இருந்தனர். தன்னுடைய அரசியல் பலத்தைப் பயன்படுத்தி நூற்றுக்கணக்கான இந்தியர்களுக்கு அடையாள அட்டைகள், குடியுரிமைகள் பெற்றுத் தந்தார். 1999ஆம் ஆண்டு நடைபெற்ற பொதுத் தேர்தலில் அவர் தோல்வி அடைந்தார்.
குலசேகரன் அலுவலகம் உடைப்பு
2004ஆம் ஆண்டு நடைபெற்ற பொதுத் தேர்தலில் பேராக் மாநிலத்தின், மேற்கு ஈப்போ நாடாளுமன்றத் தொகுதியில் போட்டியிட்டு வெற்றி பெற்றார். இந்தத் தொகுதியில் 78 விழுக்காடினர் சீனர்கள் ஆகும். சீனர்களின் முழுமையான ஆதரவைப் பெற்று சாதனை படைத்தார். 2008ஆம் ஆண்டு பொதுத் தேர்தலிலும் அதே தொகுதியில் போட்டியிட்டு வெற்றி பெற்றார். தேர்தல் நடந்து முடிந்த பிறகு, ஒருமுறை அவருடைய அலுவலகம் உடைக்கப்பட்டு சில முக்கியமான சட்டப் பத்திரங்களும் பணமும் களவாடப்பட்டன. அரசியலுக்கும் தன்னுடைய அலுவலகம் உடைக்கப் பட்டதற்கும் தொடர்பு இல்லை என்று எம்.குலசேகரன் உறுதிப் படுத்தினார்.
பள்ளி ஆசிரியர் இந்திராகாந்தி வழக்கு
இந்திராகாந்தி என்பவர் ஒரு பள்ளி ஆசிரியர். இவருடைய கணவர் இந்து சமயத்தில் இருந்து இஸ்லாமிய சமயத்திற்கு மதம் மாறினார். தன் பெயரை முகமட் ரிசுவான் அப்துல்லா என்று மாற்றிக் கொண்டார். பின்னர், இந்திரா காந்தி வீட்டில் இல்லாத நேரத்தில் அவருடைய வீட்டிற்கு வந்து தன் இரு பிள்ளைகளை மதமாற்றம் செய்து பெயர்களையும் மாற்றினார்.
கடைசியாக, தன் மூன்றாவது மகளையும் கடத்திச் சென்று மதமாற்றம் செய்ய முயற்சி செய்தார். அதனால், ஷரியா சட்டப்படி, பிள்ளைகள் அனைவரும் தகப்பனாரின் பராமரிப்பின் கீழ் வருவார்கள் என்று தீர்ப்பு வழங்கப்பட்டது. அநதத் தீர்ப்பை எதிர்த்து இந்திராகாந்தி, ஈப்போ உயர்நீதிமன்றத்தில் வழக்கு தொடர்ந்தார்.
இந்துக் கோயில்கள் உடைப்பு
மலேசியாவில் இந்துக் கோயில்கள் உடைக்கப் படுவதை எதிர்த்து பல போராட்டங்கள் நடைபெற்றுள்ளன. அவற்றில் குலசேகரன் கலந்து கொண்டு தன்னுடைய ஆதரவுகளை வழங்கி வந்துள்ளார். மலேசியாவில் உள்ள இந்தியர்களுக்கு சமய, மொழி, கலாசார உரிமைகள் வழங்கப்பட வேண்டும் என்று 2007 ஆம் ஆண்டு நவம்பர் மாதம் கோலாலம்பூரில் மாபெரும் அமைதிப் பேரணி நடைபெற்றது. மலேசிய இந்தியர்களுக்கு பொருளாதார வகைகளில் சம உரிமைகள் வழங்கப்பட வேண்டும் என்று கோரிக்கைகள் வைக்கப்பட்டன.
அந்தப் பேரணியில் எம்.குலசேகரன் கலந்து கொண்டு ஆதரவு வழங்கினார். அதைப்பற்றி நாடாளுமன்றத்தில் விவாதிக்க அனுமதி கேட்ட போது அவருடைய மனு முற்றாக மறுக்கப்பட்டது. இலங்கையில் தமிழர்களுக்கு இழைக்கப்படும் அநீதிகளுக்கு எதிராகவும் அவர் குரல் எழுப்பி வருகிறார்.
நாடாளுமன்றத்தில் தடை
மலேசிய மக்களவையில் இந்தியர்களின் பிரச்னைகளைப் பற்றி பேசும் போது பல முறை ஆளும் கட்சியினரால் இவர் கேலி செய்யப்பட்டுள்ளார். கீழ்த்தரமான சொற்களினால் வேதனைப்படுத்தப் பட்டுள்ளார். ஒருமுறை அவர் நாடாளுமன்றத்தில் ‘வேசைக்குப் பிறந்தவனே’ என்றும் திட்டப்பட்டிருக்கிறார். ’ஏசுபவர்கள் ஏசிவிட்டுப் போகட்டும். நான் என் கடமையைச் செய்து கொண்டே இருப்பேன்’ என்று சொன்னார் குலசேகரன்.
2007 ஆம் ஆண்டு துணை சபாநாயகரின் கட்டளையை மீறி சபாநாயகர், துணைசபாநாயகர்களின் சம்பள உயர்வைப் பற்றி தொடர்ந்து பேசிக் கொண்டு இருந்ததால் குலசேகரன் நாடாளுமன்றத்தில் இருந்தே வெளியேற்றம் செய்யப்பட்டார். நான்கு நாட்கள் அவர் நாடாளுமன்றத்தின் முகப்பு அறையிலேயே உட்கார்ந்து தன் பணிகளைச் செய்தார்.
கைது
2008ஆம் ஆண்டு பொதுத் தேர்தலில் 'பாக்காத்தான் ராக்யாட்' எனும் மலேசிய மக்கள் கூட்டணி, பேராக் மாநிலத்தைக் கைப்பற்றியது. மலேசியா சுதந்திரம் அடைந்ததில் இருந்து ஆளும் பாரிசான் நேசனல் கட்சியின் வசம் இருந்து வந்த பேராக் மாநிலம் முதல் முறையாக எதிர்க்கட்சிகளிடம் கை மாறியது. ஏறக்குறைய 10 மாதங்கள் மக்கள் கூட்டணி, பேராக் மாநிலத்தை ஆட்சி செய்தது.
2009ஆம் ஆண்டு பிப்ரவரி மாதம் மக்கள் கூட்டணியைச் சேர்ந்த மூனறு சட்டமன்ற உறுப்பினர்கள் கட்சி மாறினர். அதனால், மக்கள் கூட்டணி வீழ்ச்சியுற்றது. பாரிசான் நேசனல் கட்சியின் புதிய அரசாங்கம் பதவிக்கு வந்தது. இந்தக் கட்டத்தில், மக்கள் கூட்டணியின் இதர சட்டமன்ற உறுப்பினர்கள் உண்ணாவிரத மறியல் செய்தனர். அந்த உண்ணாவிரதத்தில் கலந்து கொண்ட குலசேகரன் அவர்களும், பேராக் மாநில சட்டமன்ற சபாநாயகர் சிவகுமார் அவர்களும் கைது செய்யப்பட்டு காவலில் வைக்கப்பட்டனர்.
அண்மைய நிலவரங்கள்
2013 பொதுத் தேர்தலில் எம். குலசேகரன், பினாங்கு துணை முதல்வர் பதவிக்கு ஆர்வப் பட்டதாக ஆருடங்கள் சொல்லப் பட்டன. அவற்றை அவர் வன்மையாக மறுத்தார். 'தற்சமயம் பினாங்கு துணை முதல்வர் பதவியில் இருக்கும் பேராசிரியர் இராமசாமி பழனிச்சாமி மிக சிறப்பாகச் செயல்பட்டு வருகிறார். அப்பதவியில் அவர் நீடிக்க வேண்டும் என்பதில் உறுதியாக இருக்கிறேன்' என்று கூறினார்.
மேலும் காண்க
பகுப்பு:மலேசியத் தமிழர் பகுப்பு:மலேசிய அரசியல்வாதிகள் பகுப்பு:மலேசிய அமைச்சர்கள் பகுப்பு:மலேசியத் தமிழ் அரசியல்வாதிகள் பகுப்பு:மனித உரிமைச் செயற்பாட்டாளர்கள் பகுப்பு:மலேசிய வழக்கறிஞர்கள் பகுப்பு:மலேசிய நபர்கள் பகுப்பு:மலேசியத் தமிழ் நபர்கள் பகுப்பு:1957 பிறப்புகள் பகுப்பு:வாழும் நபர்கள்
அகரப்பேட்டை ஊராட்சி
அகரப்பேட்டை ஊராட்சி (Agarapettai Gram Panchayat), தமிழ்நாட்டின் தஞ்சாவூர் மாவட்டத்தில் உள்ள பூதலூர் வட்டத்தில் அமைந்துள்ளது. இந்த ஊராட்சி, திருவையாறு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1410 பேர் ஆவர். இவர்களில் பெண்கள் 709 பேரும் ஆண்கள் 701 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பாண்டிய குலோதயம்
பாண்டிய குலோதயம் என்பது தென்காசி பாண்டியர் காலத்தின் மண்டலக் கவி ஒருவரால் எழுதப்பட்ட பாண்டியர் வரலாற்று நூலாகும்.
மேற்கோள்கள்
பகுப்பு:வரலாற்றியல் தமிழ் நூல்கள் பகுப்பு:பாண்டியர் தொடர்பான ஆதாரங்கள்
பேய் ஆற்றல்
பேய் ஆற்றல் (Phantom energy) என்பது கறுப்பு ஆற்றலின் கருதுகோள் வடிவம் ஆகும். இதன் நிலைச் சமன்பாடு ஆகும். இப்படிப்பட்ட ஆற்றல் ஒன்று இருக்குமானால் அது பிரபஞ்சம் விரிவடையும் வேகத்தை வெகுவாக அதிகரித்து பெரும் கிழிப்பினை உண்டாக்கி விடும்.
தோமசு திரான்சிட்ரோமர்
தோமசு கோஸ்டா திரான்சிட்ரோமர் (Tomas Gösta Tranströmer, பிறப்பு: 15 ஏப்ரல் 1931, இறப்பு: மார்ச்சு 26 2015) ஓர் சுவீடிய எழுத்தாளர், கவிஞர், மொழிபெயர்ப்பாளர் ஆவார். இவரது கவிதைகள் 60 மொழிகளில் மொழிபெயர்க்கப்பட்டுள்ளன. இரண்டாம் உலகப் போருக்குப் பின்னதான இசுகாண்டிநேவிய எழுத்தாளர்களில் மிகவும் குறிப்பிடத்தக்கவர். இவரது கவிதைகள் அவற்றின் அணுக்கம், நீண்ட சுவீடிய குளிர்காலத்தை சித்தரிக்கும் தன்மை, பருவங்களின் தாளம் மற்றும் இயற்கையின் அழகு இவற்றை வெளிக்கொணரும் பண்புகளுக்காக பாராட்டப்பட்டன. 2011ஆம் ஆண்டின் இலக்கியத்திற்கான நோபல் பரிசு இவருக்கு வழங்கப்பட்டுள்ளது.
பேய் ஆற்றல்
2007 ஆம் ஆண்டின் பிரபஞ்சத்தின் சுழற்சி மாதிரியில் பேய் ஆற்றல் பயன்படுத்தப்பட்டது.
தோமசு திரான்சிட்ரோமர்
வெளியிணைப்புகள்
பகுப்பு:சுவீடன் எழுத்தாளர்கள் பகுப்பு:நோபல் இலக்கியப் பரிசு பெற்றவர்கள் பகுப்பு:1931 பிறப்புகள் பகுப்பு:2015 இறப்புகள் பகுப்பு:நோபல் பரிசு பெற்ற சுவீடியர்கள்
பேய் ஆற்றல்
பகுப்பு:இயற்பியல் கோட்பாடுகள்
42 அன்னவாசல் ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:திருவாரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கனக துர்கை கோயில்
கனக துர்கை கோயில் (Kanaka Durga Temple) இந்தியாவின் ஆந்திர பிரதேச மாநிலத்தில் உள்ள கிருஷ்ணா மாவட்டத் தலைமையிடமான விஜயவாடா நகரத்தில் உள்ள இந்திரநீலாத்திரி மலையடிவாரத்தில், கிருஷ்ணா ஆற்றின் கரையில் அமைந்துள்ளது. இதனருகில் அக்கன்னா மாடன்னா குடைவரைக் கோயில் உள்ளது.
மேற்கோள்கள்
பகுப்பு:கிருஷ்ணா மாவட்டம் பகுப்பு:அம்மன் கோயில்கள்
சாணவளியாக்கி
சாணவளியாக்கிகள் அல்லது சாணவளி உற்பத்திகள் (Methanogen) என்பது நுண்ணுயிரிகளில் ஒரு குழுவாகும். இவைகள் அனுவெறிகையில் உயிர்வளியற்ற நிலையில் சாணவளியை இணைப்பொருட்களாக வெளிவிடுகின்றன. இவை பக்டீரியாவிலிருந்து வேறுபட்ட தொன்மை நுண்ணுயிரிகளில் அடங்கும். இவையே முதன்முதலில் அறியப்பட்ட தொன்மை நுண்ணுயிரிகளாகும்.
இது பெரும்பாலும் நாம் பெரிதும் அறியப்பட்ட மலம்மக்கல் தொட்டி, குப்பைகள் மக்குமிடங்களில் பரவலாக காணப்படுக்கின்றன. இவைகள் நெகிழா உயிர்வளியற்ற வாழிகளாகும். இவைகள் மாந்தன் மற்றும் மாடுகளின் உணவுக்குழாய்களில் வாழ்கின்றன. இவை செரிமானத்திற்குத் துணைப்புரிகின்றன. இவை மனிதனில் குசு எனப்படும் மலக்குடலில் இருந்து மலவாய்/குதம் வழியாக வெளியாகும் கூட்டுவளி ஒரு குறிப்பிடத்தக்க உயிர்வளியாகும். இவை மாடுகளில் இரைப்பைக்குள் தங்கி இவை ஏப்பம் வழியாக வெளியேறுகின்றன. மாடுகளில் சராசரியாக ஒரு நாளில் 500 லிருந்து 600 லிட்டர வரை சாணவளிக்கள் வெளிவருகின்றன.
சாணவளியென்பது பைங்குடில் வளிக்களில் முக்கியமான ஒன்றாகும். இவை புவிவெப்ப மடைதலில் கரிக்காடி வளிக்கு அடுத்தபடியாக உள்ள வளியாகும். இவைகள் பெரும்பாலும் உயிர் அணுவெறிகையால் வெளிவருகின்றன. அதில் பெரும்பங்காற்று பவை இச்சாணவளியாக்கிகளே யாகும். இச்சாணவளியாக்கிகள் உணவு மறுசுழற்சியில் பெரும்பங்காற்றுகின்றன. இவைகள் புவியில் சமநிலை உருவாக பெரிதும் உதவுகின்றன. இச்சாணவளியாக்கி உற்பத்தியில் பெரும்பங்காற்றினாலும் இவ்வளிக்களை கட்டுப்படுத்தும் பெரும்பங்கு மற்றொரு நுண்ணுயிரிக்குழுவான சாணவளியுண்ணிகள் மேற்கொள்கின்றன. இவைகள் சூழ்நிலைச் சமானத்தை பாதுகாக்கின்றன.
பண்புகள்
இதுவரை ஐம்பதிற்கும் மேற்பட்ட குறுவினங்கள் கண்டுபிடிக்கப்பட்டாலும் அவை மரபினவழி வகைப்பாட்டியலில் பயன்படுத்தப்படும் மரத்தில் ஒரேக் கிளையின் கீழ்வருவதில்லை. ஆயினும் இவையனைத்தும் தொன்மை நுண்ணுயிரிகளுக்குள் அடங்கும். இவைகளில் பெரும்பாலானவை நெகிழா உயிர்வளியற்ற வாழிகளாகும். இவைகள் உயிர்வளியுள்ள இடங்களில் வாழ இயலாது.
இவைகளில் பெரும்பாலும் கோலுயிரிகளாகவும் உருளையுயிரிகளாகவும் காணப்படுகின்றன. ஆனாலும் சிலவற்றில் நிலையுருவமற்ற நிலையும் காணப்படுகின்றன.
இவைகள் உச்சவிரும்பிகள் வகைப்பாட்டுக்குள்ளும் அடங்கும்.
காண்க
பகுப்பு:நுண்ணுயிர்கள்
1637
1637 (MDCXXXVII) ஒரு வியாழக்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் இது திங்கட்கிழமையில் ஆரம்பமானது.
நாற்காட்டி
*
காட்டுபுதூர் ஊராட்சி
காட்டுபுதூர் ஊராட்சி (Kattuputhoor Gram Panchayat), தமிழ்நாட்டின் கன்னியாகுமரி மாவட்டத்தில் உள்ள தோவாளை வட்டாரத்தில் அமைந்துள்ளது. இந்த ஊராட்சி, கன்னியாகுமரி சட்டமன்றத் தொகுதிக்கும் கன்னியாகுமரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2807 ஆகும். இவர்களில் பெண்கள் 1400 பேரும் ஆண்கள் 1407 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
2011 தமிழ்நாடு நில அபகரிப்பு வழக்குகள்
தமிழ்நாடு நில அபகரிப்பு வழக்குகள் என்பது ஜெ. ஜெயலலிதா தலைமையிலான அதிமுக அரசு 2011 ஆம் ஆண்டு பதவியேற்றவுடன் பொதுமக்களிடமிருந்து சட்டத்திற்கு புறம்பாக அபகரிக்கப்பட்ட அல்லது ஆக்கிரமிப்பு செய்யப்பட்ட நிலங்களை உரியவர்களிடமே ஒப்படைப்பதற்காக எடுக்கப்பட்ட சட்டப்பூர்வ நடவடிக்கைகளைக் குறிக்கிறது.
தமிழ்நாட்டிலுள்ள நில உரிமையாளர்களிடமிருந்து நிலத்திற்கான முழுத்தொகையைக் கொடுக்காமலோ அல்லது போலி ஆவனங்கள் தயாரித்தோ அல்லது மிரட்டியோ நிலத்தைச் சட்டத்திற்குப் புறம்பாக அபகரித்துக் கொள்தல் அல்லது ஆக்கிரமிப்பு செய்து கொள்தல் போன்ற நடவடிக்கைகள் தமிழ்நாடு முழுவதும் பரவலாக 2006-2011 காலகட்டத்தில் (திமுக ஆட்சிகாலத்தில்) அதிகமாக நடைபெற்றதாக் தமிழக அரசு குற்றம் சாட்டியது. இப்படி நிலங்களை இழந்த நிலங்களின் உரிமையாளர்கள் கொடுத்த புகார்களின் மேல் பதிவு செய்யப்படும் வழக்குகள், அதன் மீதான நடவடிக்கைகள் ”தமிழ்நாடு நில அபகரிப்பு வழக்குகள்” என்று அழைக்கப்படுகின்றன. நில அபகரிப்பு புகார்களை விசாரிப்பதற்காக சூலை 10, 2011 அன்று தமிழக அரசு தனிப்பிரிவு ஒன்றை நிறுவியது. அதன்படி காவல் துறையில், தனியாக சிறப்பு பிரிவு ஒன்று காவல் தலைமை அலுவலகத்திலும், ஒவ்வொரு மாவட்டத்திலும் இயங்கும்.
தனிப்பிரிவு
அதிமுக 2011 ஆம் ஆண்டின் தமிழ்நாடு சட்டமன்றத் தேர்தலுக்கான தேர்தல் அறிக்கையில் 'கருணாநிதியின் குடும்பத்தினராலும், தி.மு.க., அமைச்சர்களாலும், அவர்களது கூலிப்படைகளாலும் மக்களை அநியாயமாக மிரட்டி, பறிக்கப்பட்ட நிலங்கள் மற்றும் சொத்துக்களை மீட்டு, உரியவர்களிடம் திருப்பிக் கொடுக்க தீவிர நடவடிக்கை எடுக்கப்படும்' என்று தெரிவித்திருந்தது. இதன்படி அதிமுக தலைமையிலான அரசு 2011 ஆம் ஆண்டு பதவியேற்றவுடன் பொதுமக்களிடமிருந்து சட்டத்திற்கு புறம்பாக அபகரிக்கப்பட்ட அல்லது ஆக்கிரமிப்பு செய்யப்பட்ட நிலங்களை உரியவர்களிடமே ஒப்படைப்பதற்காக எடுக்கப்பட்ட சட்டப்பூர்வ நடவடிக்கைப் பற்றியதாகும். நில அபகரிப்பு புகார்களை விசாரிப்பதற்காக சூலை 10 அன்று தமிழக அரசு தனிப்பிரிவு ஒன்றை நிறுவியது. அதன்படி காவல் துறையில், தனியாக சிறப்புப் பிரிவு ஒன்று காவல்துறையின் மாவட்டத் தலைமை அலுவலகத்திலும் தொடங்கப் பெற்று செயல்பட்டு வருகிறது.
திமுகவின் குற்றச்சாட்டுக்கள்
திமுகவினரை மட்டுமே குறிவைத்து நில அபகரிப்பு வழக்குகள் தொடரப்படுவதாகவும், 2006 முதல் 2011 வரையிலான சம்பவங்கள் மட்டுமே விசாரிக்கப்படுவதாகவும், 2001ஆம் ஆண்டிலிருந்து நடைபெற்ற குற்றங்கள் பற்றி விசாரிக்கப்படவில்லை என்று குற்றம்சாட்டி தமிழ்நாடு ஆளுநரை சந்தித்து திமுக சார்பில் புகார் அளிக்கப்பட்டது.
த. சீனிவாஸ்
தர்மபுரி சீனிவாஸ் (பிறப்பு: செப்டம்பர் 27, 1948) ஓர் இந்திய அரசியல்வாதி. ஆந்திர மாநில காங்கிரஸ் கட்சியின் முன்னாள் தலைவராகவும் மற்றும் சட்டமன்ற உறுப்பினராக 1989,1999, மற்றும் 2004 ஆம் ஆண்டுகளில் தேர்ந்தெடுக்கப்பட்டார். 2009 ல் ராஜசேகர் ரெட்டியின் அரசாங்கத்தில் உயர் கல்வி மற்றும் இடைநிலைக் கல்வி அமைச்சராக பணியாற்றினார். சீனிவாஸ் ஆந்திர மாநில அமைச்சரவையில் வெவ்வேறு இலாகாக்களிலும் பணியாற்றினார். 2004 மற்றும் 2009 ஆம் ஆண்டுகளில் காங்கிரஸ் கட்சியை மீண்டும் ஆட்சியில் கொண்டுவருவதில் இவர் முக்கிய பங்கு வகித்தார். இவர் ஆந்திர மாநிலத்தின் முன்னாள் நிதியமைச்சர் அர்குல் ராஜாராமின் மருமகன் ஆவார். இவர் 2009 மற்றும் 2012 சட்டமன்ற தேர்தல்களில் பாஜகவிடம் மற்றும் 2014 சட்டமன்ற தேர்தலில் டிஆர்எஸ் கட்சியிடம் தோல்வியடைந்தார்.
2011 தமிழ்நாடு நில அபகரிப்பு வழக்குகள்
காங்கிரஸ் கட்சியினர்
சோழிங்கநல்லூர் தொகுதி தமிழ்நாடு இளைஞர் காங்கிரஸ் நிர்வாகிகள் கந்தன், முரளி ஆகியோர் ஆவணங்களைத் திருடி போலி ஆவணங்கள் தயாரித்து பொதுமக்களை மிரட்டி வந்ததாக புகார் அளிக்கப்பட்டது. அதனைத் தொடர்ந்து அவர்கள் இருவரும் குண்டர் சட்டத்தில் கைது செய்யப்பட்டனர்.
த. சீனிவாஸ்
இவர் ஜூலை 2, 2015 அன்று காங்கிரஸ் கட்சியில் இருந்து விலகினார்.
2011 தமிழ்நாடு நில அபகரிப்பு வழக்குகள்
பிற கட்சியினர்
முன்னாள் பாமக சட்டமன்ற உறுப்பினர் மருத்துவர் நெடுஞ்செழியன் காந்தி டிரஸ்ட் நிலத்தை அபகரித்ததாக பொத்தனூர் மக்கள் குடிமை இயத்தை சேர்ந்த மதியழகன் என்பவர் புகார் கொடுத்ததின் பேரில் கைது செய்யப்பட்டார்.
மேற்கோள்கள்
பகுப்பு:தமிழக அரசியல் பகுப்பு:தமிழ்நாட்டில் வழக்குகள்
த. சீனிவாஸ்
ஆரம்ப கால வாழ்க்கை
டி.சீனிவாஸ் நிஜாமாபாத்தில் பிறந்தார். ஹைதராபாத்தின் நிஜாம் கல்லூரியில் பட்டம் பெற்றார்.
தனிப்பட்ட வாழ்க்கை
டி.சீனிவாஸ்க்கு திருமணமாகி இரண்டு மகன்கள் உள்ளனர். இவரது மூத்த மகன் சஞ்சய் நிஜாமாபாத்தின் முன்னாள் மேயராக இருந்துள்ளார். இவரது இளைய மகன் அரவிந்த் ஓர் தொழிலதிபர் மற்றும் பாரதிய ஜனதா கட்சியை சேர்ந்தவர்.
குறிப்புகள்
பகுப்பு:1948 பிறப்புகள் பகுப்பு:வாழும் நபர்கள் பகுப்பு:தெலங்காணா நபர்கள் பகுப்பு:தெலங்காணா அரசியல்வாதிகள்
நிக்கொலாய் கர்தசோவ்
நிக்கொலாய் செமனோவிச் கர்தசோவ் (Nikolai Semenovich Kardashev, Никола́й Семёнович Кардашёв, ஏப்ரல் 25, 1932 – 3 ஆகத்து 2019 ) சோவியத் ஒன்றிய, உருசிய வானியலாளர் ஆவார். இவர் இயற்பியலிலும் கணிதவியலிலும் முனைவர் பட்டம் பெற்றுள்ளார். இவர் மாஸ்கோவில் உள்ள உருசிய அறிவியல் கல்விக்கழக, பி. என். இலெபெதோவ் இயற்பியல் நிறுவனத்தின் உருசிய விண்வெளி மையத்தில் இணை இயக்குநராக இருந்தார்.
இவர் 1955 இல் மாஸ்கோ அரசு பல்கலைக்கழகத்தில் பட்டம் பெற்றார். பின்னர் [[சுட்டெர்ன்பர்கு வானியல் நிறுவனத்தில் கல்வியைத் தொடர்ந்தார். இவர் அயோசிப் சாமுயிலோவிச் சுக்கிலோவ்சுகியின் கீழ் பயின்று 1960 இல் முனைவர் பட்டம் பெற்றார்.
இவர் 1963 இல் குவாசார் சிடிஏ-102 ஐ ஆய்வு செய்தார். இவர் தான் சோவியத் ஒன்றியத்தில் முதன்முதலில் புவிக்கப்பாலான அறிதிறன் (சேதி)  (SETI) ஆய்வில் ஈடுபட்டார். இவர் தன் ஆய்வில் சில பால்வெளி நாகரிகங்கள் நம்மைவிட பல பில்லியன் ஆண்டு காலம் முந்தியவை என்ற முடிவுக்கு வந்தார்,அத்தகைய நாகரிகங்களைத் தரம்பிரிக்கும் கர்தழ்சேவ் அளவுகோலை உருவாக்கினார். ஆற்ரல் நுகர்வைப் பொறுத்து மூன்று மட்டங்களாக அந்நாகரிகங்களைப் பகுத்தார்: அதில் வகை ஒன்று, புவிபோன்ற ஏறத்தாழ, 4 எர்க்/செக் (4 × 1012 வாட்) அளவுக்கு  ஆற்றல் நுகர்வுள்ள தொழில்நுட்ப வளர்ச்சி கொண்ட கோள்வாழ்க்கை நாகரிகம் ஆகும். அதில் வகை இரண்டு, தன் சூரிய ஆற்றலைப் பதப்படுத்தும் அளவுக்கு திறம்வாய்ந்த நாகரிகம் ஆகும். அதில் வகை மூன்று, தன் பால்வெளியளவு ஆற்றலைப் பயன்படுத்தும் நாகரிகம் ஆகும்.
அமெரிக்கச் சேதி திட்டங்களை விட சீரிய உருசியச் சேதி திட்ட முயற்சிகள் சில ஆண்டுகல் முந்தியதாகும் என்பது இங்கே குறிப்பிட்த்தக்கது. இத்துறை சார்ந்த பிற சோவியத வல்லுனர்களாக விசேவோலோத் திராய்த்சுகியும் அயோசிப் சாமுயிலோவிச் சுக்கிலோவ்சுகியும் (இவர் கரதழ்சேவின் முன்னாள் பேராசிரியர்) திகழ்கின்றனர்.
இவர் 1976 திசம்பர் 12 இல் சோவியத் ஒன்றிய அறிவியல் கல்விக்கழகத்தின் பொது இயற்பியல், வானியல் பிரிவின் இணை உறுப்பினராகத் தேர்வு ஆனார். இவர் உருசியக் கல்விக்கழகத்தின் முழு உறுப்பினராக 1994 மார்ச்சு 21 இல் தேர்வானார். மேலும் 2014 இல் தெமிதோவ் பரிசும் பெற்றுள்ளார்.
மேற்கோள்கள்
பகுப்பு:1932 பிறப்புகள் பகுப்பு:2019 இறப்புகள்]] பகுப்பு:உருசிய வானியற்பியலாளர்கள் பகுப்பு:உருசிய வானியலாளர்கள் பகுப்பு:சோவியத் வானியற்பியலாளர்கள் பகுப்பு:கதிர்வீச்சு வானியலாளர்கள் பகுப்பு:சோவியத் வானியலாளர்கள்
நீல மண்டலம்
நீல மண்டலங்கள் என்ற கருத்தியலை முதன்முதலாக உலகுகிற்கு கூறியவர்கள் கின்னி பெஸ் மற்றும் மைக்கேல் பௌலைன் என்ற அறிஞர்கள் ஆவார். அவர்கள் இக்கருத்தியலை 2004ம் ஆண்டில் முதுமையியல் பரிசோதனை எனும் இதழில் வெளியிட்டனர். நீல மண்டலங்களில் வாழும் மக்களின் நீண்ட வாழ்நாளுக்கான காரணமாக இந்த அறிஞர்கள் கூறுவது மன அமைதி, உடல் நலம் மற்றும் ஆரோக்கியமான உணவே ஆகும்.
மேற்கோள்கள்
பகுப்பு:மனித மேம்பாட்டுச் சுட்டெண் பகுப்பு:மனித வளர்ச்சியியல் பகுப்பு:மனிதர்கள்
மரியனி சட்டமன்றத் தொகுதி
மரியனி சட்டமன்றத் தொகுதி (Mariani Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது ஜோர்ஹாட் மக்களவைத் தொகுதியில் அடங்குகிறது.
சட்டமன்ற உறுப்பினர்கள்
குறிப்பு
மேற்கோள்கள்
பகுப்பு:அசாம் சட்டமன்றத் தொகுதிகள்
அக்னி நட்சத்திரம் (தொலைக்காட்சித் தொடர்)
அக்னி நட்சத்திரம் என்பது சன் தொலைக்காட்சியில் மே 27, 2019 முதல் ஏப்ரல் 3, 2021 வரை திங்கள் முதல் சனிக்கிழமை வரை காலை 11:30 மணிக்கு ஒளிபரப்பான குடும்பம் சார்ந்த தொலைக்காட்சி நாடகத் தொடர் ஆகும். இந்த தொடரில் வர்ஷினி அர்சா, காயத்ரி ராஜ், வசந்குமார் மற்றும் ராஜ்குமார் மானோகரன் ஆகியோர் முதன்மை கதாபாத்திரத்தில் நடிக்கிறார்கள். இந்த தொடர் ஏப்ரல் 3, 2021 முதல் 414 அத்தியாயங்களுடன் நிறைவு பெற்றது.
கதைச்சுருக்கம்
இந்த தொடரின் கதை இரண்டு இணைபிரியா நண்பர்கள் பற்றிய கதை. நடுத்தர குடும்பத்தை சேர்ந்த செல்வம் மற்றும் பணக்கார குடும்பத்தை சேர்த்த சந்திரசேகர் இருவரும் ஆரம்ப காலத்தில் இருந்தே நல்ல நண்பர்கள். என்னதான் நண்பரானாலும் செல்வதை ஏளனமாக பார்க்கும் சந்திரசேகரன் மனைவி நளினி.
20 வருடம் கழித்து ஸ்ரீதரை காதலிக்கும் அகிலா ஆனால் ஸ்ரீதர் மீராவை காதலித்து திருமணம் செய்கின்றனர். இதனால் மீரா மற்றும் ஸ்ரீதருக்கு எதிராக மாறும் அகிலா. இதற்க்கு பிறகு இவர்களின் வாழ்வில் வரும் பிரச்சனைகளை இக்கதை விளக்குகின்றது.
ஒளிபரப்பு நேரம் மாற்றம்
இந்த தொடர் முதலில் பிரியமானவள் என்ற தொடரின் மறு ஒளிபரப்பு நேரத்திற்கு பதிலாக மே 27, 2019 முதல் திங்கள் முதல் சனிக்கிழமை வரை பிற்பகல் 1 மணிக்கு ஒளிபரப்பானது. பின்னர் ஆகஸ்ட் 5, 2019 முதல் காலை 11:30 மணிக்கும் நேரம் மாற்றப்பட்டது. கொரோனாவைரசு காரணத்தால் மார்ச் 27, 2020 முதல் தற்காலிகமாக நிறுத்தப்பட்டு செப்டம்பர் 14, 2020 முதல் மீண்டும் அதே நேரத்தில் புதிய பொலிவுடன் ஒளிபரப்பாகி, நவம்பர் 30, 2020 முதல் மதியம் 12 மணிக்கும் நேரம் மாற்றப்பட்டது ஒளிபரப்பானது. பிப்ரவரி 15, 2021 முதல் ஏப்ரல் 3,2021 வரை காலை 11:30 மணிக்கும் நேரம் மாற்றப்பட்டது ஒளிபரப்பானது.
மதிப்பீடுகள்
கீழேயுள்ள அட்டவணையில் நீல எண்கள் மிகக் குறைந்த மதிப்பீடுகளையும் சிவப்பு எண்கள் மிக உயர்ந்த மதிப்பீடுகளைக் குறிக்கும்.
வெளி இணைப்புகள்
பகுப்பு:சன் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நாடகங்கள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:தமிழ் குடும்பத் தொலைக்காட்சி தொடர்கள் பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள் பகுப்பு:2019 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நிகழ்ச்சிகள் பகுப்பு:2021 இல் நிறைவடைந்த தமிழ்த் தொலைக்காட்சி நிகழ்ச்சிகள் பகுப்பு:தொலைக்காட்சியில் கோவிட்-19 தொற்றுநோயின் தாக்கம்
கா. கமருன்னிசா அப்துல்லாஹ்
'''கா. கமருன்னிசா அப்துல்லாஹ்''' (பிறப்பு:7 சூலை 1932) இந்திய முஸ்லிம் எழுத்தாளராவார். தமிழ்நாட்டின், மதுரையில் பிறந்த இவர், மதுரை கிரசென்ட் மகளிர் மெட்ரிகுலேசன் பள்ளியின் முதல்வரும், பேச்சாளரும், புள்ளப்பட்டி உஸ்வதுன் ஹசனா ஒரியண்டல் அரபிக் மகளிர் பள்ளியின் நிர்வாக இயக்குநரும், முதல்வரும், மதுரை முஸ்லிம் மகளிர் முன்னேற்றக் கழகத்தின் தலைவருமாவார்.
உசாத்துணை
பகுப்பு:தமிழக எழுத்தாளர்கள் பகுப்பு:1932 பிறப்புகள் பகுப்பு:இந்திய முஸ்லிம் எழுத்தாளர்கள் பகுப்பு:மதுரை மக்கள்
சூத்திர நாடு
சூத்திர நாடு (Sudra Kingdom), பண்டைய பரத கண்ட நாடுகளில் ஒன்றாகும். மகாபாரத காவியத்தில் இந்நாடு குறித்து விளக்கப்பட்டுள்ளது. சூத்திர நாட்டவர்களுடன், பிற இன மக்களான தார் பாலைவனத்தால் வற்றிய சரசுவதி ஆற்றின் கரையில் வாழ்ந்த ஆபீரர்களுடன் ஒப்பிட்டுக் கூறப்படுகிறது.
மகாபாரதக் குறிப்புகள்
பீஷ்ம பருவம், அத்தியாயம் ஒன்பதில், பரத கண்டத்தின் பஞ்சாப் பகுதியின் ஆபீரர்கள், தராதரர்கள், காஷ்மீரர்கள், பட்டிகள், ஐதரேயர்கள், கிராதர்கள், தோமரர்கள், கரமஞ்சர்கள், சுரர்கள் ஆகிய இன மக்களையும் மகாபாரதம் சூத்திரர்கள் எனக் குறிப்பிடுகிறது. (மகாபாரதம் 6. 9)
நகுலனின் படையெடுப்புகள்
இராசசூய வேள்விக்கு நிதி திரட்ட நகுலன், மேற்கு பரத கண்ட நாடுகளின் மீது படையெடுத்துச் செல்கையில், சிந்து ஆறு கடலில் கலக்கும் பகுதியில் இருந்த அசுரர்களையும், சரசுவதி ஆற்றின் பகுதிகளில் இருந்த மீன்பிடித் தொழில் செய்து கொண்டிருந்த சூத்திரர்களான ஆபிரர்களையும் வென்று திறை வசூலித்தாக மகாபாரதத்தின் சபா பருவம், அத்தியாயம் 31-இல் கூறப்பட்டுள்ளது.
இராசசூய வேள்வியில்
தருமராசன் நடத்திய இராசசூய வேள்வியில் பங்கு கொண்ட பரத கண்டத்தின் மேற்குக் கடற்கரை பகுதியில் வாழ்ந்த சூத்திர நாட்டவர்களான சூர மன்னர்கள், தருமருக்கு தங்க அணி கலன்களையும், கலைமான்களையும் பரிசுப் பொருட்களாக வழங்கினர் (2:50).
குருச்சேத்திரப் போரில்
குருச்சேத்திரப் போரில், சூத்திர நாட்டுப் படைகள் கௌரவர் அணியின் சார்பாக நின்று, பாண்டவர்களுக்கு எதிராகப் போரிட்டனர் (7: 7) & (7:20).
பலராமன் யாத்திரை
சூத்திரர்களும் அபிரர்களும் வசித்த இடத்தில் சரஸ்வதி வற்றிப் போயிருந்தது. பலராமன் அந்த இடத்தைச் சென்று பார்த்தார். அவர் வசித்த பகுதியில் சரஸ்வதி வற்றிப் போனதால் அந்த இடத்திற்கு வினாசனா என்ற பெயரும் வழங்கப்பெற்றது (மஹா 9:37)
மேற்கோள்கள்
பகுப்பு:மகாபாரதத்தில் நாடுகள் பகுப்பு:இந்திய தொன்மவியல்
ஜூலியானா (நெதர்லாந்து)
ஜூலியானா (Juliana Louise Emma Marie Wilhelmina; 30 ஏப்ரல் 1909 – 20 மார்ச் 2004) நெதர்லாந்து அரச குடும்பத்தில் ஒருவர் ஆவார். 1948 முதல் 1980 வரை இவர் நெதர்லாந்து நாட்டின் அரசியாக இருந்தார்.
ஜூலியானா நெதர்லாந்து நாட்டின் ராணி வில்ஹெல்மினா மற்றும் இளவரசர் ஹென்றியின் ஒரே மகள் ஆவார். பிறப்பிலிருந்தே நெதர்லாந்தின் அரியணை வாரிசாக அறியப்பட்டவர். தனிப்பட்டமுறையில் இவருக்கு கல்வி வழங்கப்பட்டது. 1937 ஆம் ஆண்டு இளவரசர் பெர்ன்ஹார்டை மணந்தார். இவர்களுக்கு பீட்ரிக்ஸ், ஐரீனி, மார்கரீட், கிறிஸ்டினா என்ற நான்கு குழந்தைகள்.
அரசி ஜூலியானா கிட்டத்தட்ட 32 ஆண்டுகளாக ஆட்சி செய்தார். இவரது ஆட்சிக்காலத்தில் டச்சு கிழக்கிந்திய பகுதிகளான இந்தோனேசியா மற்றும் சூரினாம் நாடுகளில் காலனியாதிக்கம் முடிவுக்குவந்தது. இவர் உலகிலேயே மிக நீண்ட காலமாக வாழ்ந்த முன்னாள் அரசி ஆவார்.
மேற்கோள்கள்
பகுப்பு:நெதர்லாந்தின் முடியாட்சி பகுப்பு:நெதர்லாந்தின் அரசிகள் பகுப்பு:1909 பிறப்புகள் பகுப்பு:2004 இறப்புகள்
சரண்யா அறிவழகன்
சரண்யா அறிவழகன் (Sharanya Ari) என்பவர் ஓர் இந்திய ஆட்சிப் பணி அதிகாரி ஆவார். இவர் ஒன்றிய அரசுப் பணியாளர் தேர்வாணையம் 2015ஆம் ஆண்டு நடத்திய இந்தியக் குடியியல் பணிகள் தேர்வில் அனைத்திந்திய அளவில் 7வது தரத்தினையும் தமிழ்நாடு அளவில் முதல் தரத்தினையும் பெற்றார். இவரது சிறந்த செயல்திறன் காரணமாக உள்துறை நிர்வாகப் பதவி இவருக்கு ஒதுக்கப்பட்டது. இவர் இந்திய நிர்வாக சேவையின் தமிழ்நாடு நிலை தொகுப்பு அதிகாரியாக 2016ஆம் ஆண்டு முதல் பதவியில் உள்ளார்.
ஆரம்ப கால வாழ்க்கை
சரண்யா தஞ்சாவூரில் பிறந்து சென்னை வசித்து வருபவர் ஆவார். இவரது தந்தை எம். அறிவழகன் ஓய்வுபெற்ற இந்திய வான்படை அதிகாரி மற்றும் தாய் சத்யா பிரியா அரசு உயர்நிலைப் பள்ளி ஆசிரியர் ஆவார். சென்னையில் உள்ள கேந்திரியா வித்யாலயாவில் பள்ளிக்கல்வியினையும் சென்னை திரு. இராமசாமி நினைவுப் பல்கலைக்கழகத்தில் (எஸ்.ஆர்.எம்) தகவல் தொழில்நுட்பத்தில் பி.டெக். படிப்பினையும் முடித்தார். சரண்யா தமிழ்நாட்டைச் சேர்ந்த இந்தியக் காவல் பணி.அதிகாரி விவேஷ் பி சாசுதிரி என்பவரை மணந்தார்.
தொழில்
சரண்யா, 2018 ஆம் ஆண்டில் இந்திய அரசின் கலாச்சார அமைச்சில் உதவி செயலாளராகத் தனது வாழ்க்கையைத் தொடங்கினார். இதன் பிறகு அம்பத்தூரில் துணை ஆட்சியராகப் பொறுப்பேற்றார். பின்னர் கன்னியாகுமரி மாவட்டம் பத்மநாபபுரம் துணை பிரிவுக்கு மாற்றப்பட்டார். பிப்ரவரி 1, 2021 அன்று இவர் தூத்துக்குடி மாநகராட்சியின் ஆணையாளராகத் தூத்துக்குடிக்கு மாற்றப்பட்டார். ஜூன் 2021 இல், பெருநகர சென்னை மாநகராட்சியின் மண்டல துணை ஆணையராக (மத்திய) நியமிக்கப்பட்டார்.
வெளி இணைப்புகள்
பகுப்பு:இந்திய ஆட்சிப் பணி அலுவலர்கள் பகுப்பு:தமிழ்நாடு அரசு அதிகாரிகள் பகுப்பு:தஞ்சாவூர் மாவட்ட நபர்கள் பகுப்பு:வாழும் நபர்கள்
மேற்கு ஆஸ்திரேலியா
ஆத்திரேலியாவின் முதல் மக்கள் சுமார் 40,000 முதல் 60,000 ஆண்டுகளுக்கு முன்னர் வடக்கில் இருந்து வந்தனர். அடுத்த ஆயிரம் ஆண்டுகளில் அவர்கள் கொஞ்சம் கொஞ்சமாக முழு நிலப்பரப்புக்கும் பரவினர். பதினேழாம் நூற்றாண்டில் ஐரோப்பிய நாடுகாண் பயணிகள் இங்கு வரத்தொடங்கிய வேளையில் இவர்கள் மேற்கு ஆஸ்திரேலியா முழுவதும் சிறப்பான முறையில் பரவியிருந்தனர். இன ரீதியான, 2001 மக்கள் தொகை கணக்கெடுப்பின்படி மேற்கு ஆஸ்திரேலியா மக்கள் தொகையில் 77.5% ஐரோப்பிய வம்சாவளியை சேர்ந்தவர்களாவர்: இவர்களுள் மிகப்பெரிய தனி இனம் ஆங்கிலேயர்களாவர். கணக்கெடுப்பின்படி,733,783 (32.7%)பேர் ஆங்கிலேயர்கள். இவர்களுக்குப் பின் ஆஸ்திரேலியர்கள் 624,259 (27.8%), ஐரியர்கள் 171,667 (7.6%), இத்தாலியர்கள் 96,721 (4.3%), இசுக்கொட்டியர்கள் 62,781 (2.8%), ஜெர்மானியர் 51,672 (2.3%), சீனர் 48,894 (2.2%) ஆகியோர் காணப்படுகின்றனர். 2001ல் மேற்கு ஆஸ்திரேலியாவில் 58.496 ஆஸ்திரேலிய பழங்குடி மக்கள் காணப்பட்டனர். இவர்கள் மக்கள்தொகையில் 3.1%தினராவர்.
அடிக்குறிப்புகள்
பகுப்பு:மேற்கு ஆஸ்திரேலியா
தும்படைக்காகோட்டை ஊராட்சி
தும்படைக்காகோட்டை ஊராட்சி (Thumbadaikkakottai Gram Panchayat), தமிழ்நாட்டின் இராமநாதபுரம் மாவட்டத்தில் உள்ள ஆர் எஸ் மங்கலம் வட்டாரத்தில் அமைந்துள்ளது. இந்த ஊராட்சி, திருவாடனை சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1978 ஆகும். இவர்களில் பெண்கள் 1062 பேரும் ஆண்கள் 916 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
புன்னப்பாக்கம் ஊராட்சி
புன்னப்பாக்கம் ஊராட்சி (Punnapakkam Gram Panchayat), தமிழ்நாட்டின் திருவள்ளூர் மாவட்டத்தில் உள்ள திருவள்ளூர் வட்டாரத்தில் அமைந்துள்ளது. இந்த ஊராட்சி, பூந்தமல்லி சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1785 ஆகும். இவர்களில் பெண்கள் 902 பேரும் ஆண்கள் 883 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மணியாறு அணை
மணியாறு அணை (Maniyar Dam) என்பது இந்திய மாநிலமான கேரள மாநிலத்தில் கக்கட்டாற்றின் குறுக்கே அமைந்துள்ள ஒரு கட்டுமான ஈர்ப்பு அணை ஆகும். இது பத்தனம்திட்டாவின் மணியாறில் அமைந்துள்ளது.
குறிப்புகள்
பகுப்பு:Coordinates on Wikidata பகுப்பு:பத்தனம்திட்டா மாவட்டத்திலுள்ள அணைகள்
மூலமறியா தான்தோன்றி
சில நோய்த்தன்மைகளுக்கு கூடுதல் விழுக்காடு நேரங்களில் மருத்துவ சமூகத்தால் மூலகாரணம் அறியப்படாமல் உள்ளது ; வேறுசில நோய்த்தன்மைகளுக்கு மூலமறியா தான்தோன்றி விழுக்காடு குறைவாக உள்ளது. மருத்துவ அறிவியல் ஆய்வுகள் ஒரு குறிப்பிட்ட நோய் அல்லது நோய்த்தன்மை குறித்து மேம்படும்போது மூலகாரணங்கள் அறியப்பட்டு மூலமறியா தான்தோன்றி விழுக்காடு குறைந்து வரும்.
மேற்கோள்கள்
பகுப்பு:நோயியல்
ஜலந்தர் போர்
1298 ஆம் ஆண்டு, ஜாபர் கான், உலுகான் ஆகியோா் இணைந்து  மங்கோலியர்களின் படையெடுப்பை முன்கூட்டியே தடுத்து நிறுத்தினா்.. கான் படை ,மங்கோலிய படையை லாகூரை கடந்து  ஜலந்தர் நகரின்   அருகில்  தோற்கடித்தது. மங்கோலியப்  படைகளில் சுமார் 20,000 படுகொலை செய்யப்பட்டனா். தளபதி உட்பட நுற்றுக்கணக்கான போ் சிறைப்பிடிக்கப்பட்டனா். இந்த வெற்றி அலவுதீன் கில்ஜியின் அரியணையைப் பெற்றது.
பாா்வை
பகுப்பு:தில்லி சுல்தானகத்தின் போர்கள்
குடியேற்ற மக்கள் தொகை அடிப்படையில் நாடுகளின் பட்டியல்
thumb|500px|2005 இன்படி, நாடுகளில் குடியேறுவோர் அளவு அடிப்படையில் நிறம் தரப்பட்டுள்ளது:
பெரும் கிழிப்பு
பெரும் கிழிப்பு (Big Rip) என்பது 2003 ஆம் ஆண்டில் முதன் முதலில் வெளியிடப்பட்ட ஒரு பிரபஞ்சவியல் கருதுகோள் ஆகும். இது நமது பிரபஞ்சத்தின் இறுதி விதியைப் பற்றிச் சொல்கிறது. இதன் படி நமது பிரபஞ்சம் விரிவடைவதால் விண்மீன் திரள்களில் உள்ள பொருட்களில் உள்ள அணு மற்றும் துகள்கள் கிழிக்கப்பட்டுக் கொண்டே போகும். ஒரு துணியின் நீளத்தை நாம் இழுத்துக் கொண்டே போனால் அது கிழிந்து போவதைப் போல் நமது பிரபஞ்சத்தில் உள்ள அணு மற்றும் அணுத்துகளும் இறுதியாக கிழிந்து போகும் என இக்கருதுகோள் முன்வைக்கிறது.
பேய் ஆற்றல் மிகுந்துள்ள பிரபஞ்சத்தில் பிரபஞ்சம் விரிவடையும் வேகம் அதிகரித்துக் கொண்டே போகும். ஆகவே கட்புலனாகும் பிரபஞ்சத்தின் அளவு சுருங்கிக்கொண்டே போகும். ஒரு குறிப்பிட்ட நேரத்தில் ஒரு குறிப்பிட்ட தொலைவில் இருப்பதாகத் தோன்றும் பொருள் அடுத்த நேரத்தில் இன்னும் அதிக தூரத்தை அடையும். இதன்படி ஒரு முடிவுள்ள காலத்தின் பின் எல்லாத் தொலைவுகளும் முடிவிலியாகி விடும்.
பகுப்பு:இயற்பியல் கோட்பாடுகள்
ஆந்தலியா
ஆந்தலியா (Aantaliya) என்பது இந்தியாவின் குசராத்து மாநிலத்தில் இருக்கும் நவ்சாரி மாவட்டத்தில் அமைந்துள்ள ஒரு கணக்கெடுப்பில் உள்ள நகரம் ஆகும்.
மக்கள் தொகையியல்
2001 ஆம் ஆண்டு எடுக்கப்பட்ட இந்திய மக்கள் தொகை கணக்கீட்டின்படி இந்நகரின் மக்கள் தொகை 4989 ஆகும். இம்மக்கள் தொகையில் 54 விழுக்காடு நபர்கள் ஆண்கள் மற்றும் 46 விழுக்காடு நபர்கள் பெண்கள் ஆவர். ஆந்தலியா நகரின் படிப்பறிவு சதவீதம் 76% ஆகும். இது நாட்டின் சராசரி படிப்பறிவு சதவீதமான 59.5% என்பதை விட அதிகமாகும். படிப்பறிவில் ஆண்களின் சதவீதம் 59% மற்றும் பெண்களின் படிப்பறிவு சதவீதம் 41% ஆகும். மக்கள் தொகையில் 10 சதவீதத்தினர் ஆறு வயதிற்கு உட்பட்டவர்களாக உள்ளனர்.
மேற்கோள்கள்
பகுப்பு:குஜராத் மாநிலத்திலுள்ள ஊர்களும் நகரங்களும் பகுப்பு:நவ்சாரி மாவட்டம்
1483
1483 (MCDLXXXIII) ஒரு புதன்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் இது ஞாயிற்றுக்கிழமையில் ஆரம்பமானது.
நாற்காட்டி
*
கசிவு (தாவரவியல்)
தாவரவியலில் கசிவு எனப்படுவது, புற்கள் போன்ற சில கலன்றாவரங்களில், அவற்றின் இலைகளின் நுனியிலோ அல்லது ஓரங்களிலோ காழ்ச் சாறானது கசிந்து சிறுதுளிகளாக வெளியேறும் செயல்முறையைக் குறிக்கும். இந்த செயல்முறையினால் வெளியேறும் சிறுதுளிகள் தோற்றத்தில் பனித்துளியை ஒத்திருப்பினும், பனித்துளியானது தாவர மேற்பரப்பில் வளிமண்டலத்தில் உள்ள நீராவி ஒடுங்குவதனால் உருவாகும் நீர்த் துளியாக இருப்பதனால் இந்த கசிவு என்னும் செயல்முறையில் இருந்து வேறுபடும்.
செயல்முறை
இரவு நேரங்களில் தாவர இலைகளில் உள்ள இலைவாய்கள் மூடியிருப்பதனால் ஆவியுயிர்ப்பு நிகழ்வதில்லை. மண்ணில் ஈரலிப்பு அதிகமாக இருக்கும்போது, வேர்களில் இருக்கும் நீர் அழுத்தம், மண் கரைசலில் இருக்கும் நீர் அழுத்தத்தைவிடக் குறைவாக இருப்பதனால், மண்ணிலிருந்து நீரானது வேரினுள் செல்லும். இதனால் வேரினுள் வேரமுக்கம் ஒன்று உருவாகும். இந்த வேரமுக்கமானது கீழிருந்து மேல்நோக்கி நீரைக் கடத்தும்போது, இலைகளிலுள்ள நீர்ச் சுரப்பிகள் மூலமாக நீரானது கசிந்து துளிகளாக வெளியேறும். ஆவியுயிர்ப்பினால் ஏற்படும் இழுவிசையை விட, வேரமுக்கமே இத்தகைய கசிவுக்குக் காரணமாகும்.
இந்தக் கசிவு செயல்முறையானது ஆவியுயிர்ப்பிலிருந்து பல விதங்களில் வேறுபடுகின்றது. ஆவியுயிர்ப்பானது முக்கியமாக இலையிலுள்ள இலைவாய், மற்றும் புறத்தோல், பட்டைவாய்களினூடாக நீராவி (சுத்தமான நீர்) வடிவில் வெளியேறுவதாகவும், கசிவானது இலையிலுள்ள நீர்ச்சுரப்பிகளினூடாக சேதன, அசேதனப் பொருட்களைக் (உப்புக்கள், சர்க்கரை, அமினோ அமிலம் போன்ற) கொண்ட திரவ வடிவில் வெளியேறுவதாகவும் இருக்கின்றது. ஆவியுயிர்ப்பு பகலில் ஒளி உள்ளபோது நிகழ்வதாகவும், கசிவானது பொதுவாக இரவு அல்லது விடிகாலை நேரங்களில் நிகழ்வதாகவும் இருக்கின்றது. கசிவானது முக்கியமாக வேரமுக்கம் காரணமாக நிகழ்வதாக இருக்கின்றது. ஆவியுயிர்ப்பு எல்லாவகைத் தாவரங்களிலும் நிகழும் அதேவேளை, கசிவானது குறிப்பிட்ட சில தாவரங்களில், குறிப்பாக பூண்டுவகைத் தாவரங்களில் (en:Herbaceous plant) நிகழ்வதாகவும் இருக்கின்றது. நீர் குறைவான நேரத்தில், ஆவியுயிர்ப்பினால் தாவரங்கள் வாட (en:Wilting) நேரிடும். ஆனால் நீர் குறைவான நேரத்தில் கசிவு நிகழ்வதில்லையாதலினால், கசிவினால் தாவரங்கள் வாடுவதில்லை.
வேதிப்பொருட்கள்
கசிவினால் வெளியேறும் திரவத்தில் பல சேதன, அசேதன வேதிப்பொருட்கள் காணப்படும். அவற்றில் முக்கியமானவை சீனி, கனிம ஊட்டப்பொருட்கள் (Mineral nutrient), பொட்டாசியம் போன்றனவாகும். இந்தக் கசிவினால் தோன்றும் நீர்த்துளியானது உலர்ந்தால், வெள்ளை நிற படிவுபோல் இலையின் மேற்பரப்பில் தோன்றும்.
மேற்கோள்கள்
பகுப்பு:தாவர உடலியங்கியல்
பிரணவ் மோகன்லால்
thumb|பிரணவ் மோகன்லால் பிரணவ் மோகன்லால் (Pranav Mohanlal) (பிறப்பு: 1990 சூலை 13) இவர் ஓர் இந்திய நடிகரும், பாடகரும் மற்றும் பாடலாசிரியரும் ஆவார். இவர் மலையாளத் திரையுலகில் பணியாற்றுகிறார். நடிகர் மோகன்லாலின் மகனான இவர் தனது தந்தையின் ஒன்னமான் (2002) திரைப்படத்தில் ஒரு சிறிய பாத்திரத்தில் ஒரு குழந்தையாக நடிக்கத் தொடங்கினார். அதனைத் தொடர்ந்து அதே ஆண்டில் புனர்ஜனி என்ற படத்தில் ஒரு முன்னணி கதாபாத்திரத்தில் நடித்தார். இதற்காக சிறந்த குழந்தைக் கலைஞருக்கான கேரள மாநில திரைப்பட விருதை வென்றார். பின்னர் தனது படிப்பில் கவனம் செலுத்துவதற்காக நடிப்பிலிருந்து ஓய்வு எடுக்க முடிவு செய்தார். அதன்பிறகு திரைப்படங்களிலிருந்து விலகியிருந்தார். நடிப்பிற்குத் திரும்புவதில் ஆர்வம் காட்டவில்லை. ஆஸ்திரேலியாவிலுள்ள நியூ சவுத் வேல்ஸ் பல்கலைக்கழகத்தில் தத்துவத்தில் இளங்கலை பட்டம் பெற்றார்.
திரைப்படங்களில்
2015 ஆம் ஆண்டில் ஜீது ஜோசப்பிடம் உதவி இயக்குநராக சேர்ந்த பிரணவ், பாபநாசம் மற்றும் லைஃப் ஆஃப் ஜோசூட்டி ஆகிய இரண்டு படங்களில் பணியாற்றினார். ஜீது இயக்கிய 2018 ஆம் ஆண்டு திரைப்படமான ஆதி திரைப்படத்தில் முன்னணி கதாபாத்திரத்தில் தோன்றினார். இது இந்த ஆண்டின் அதிக வசூல் செய்த மலையாளப் படங்களில் ஒன்றாக இருந்தது. இந்த பாத்திரத்திற்காக சிறந்த அறிமுக நடிகருக்கான "சிமா விருதை" வென்றார். "ஜிப்சி பெண்கள்" என்றப் பாடலை எழுதி, பாடி, நிகழ்த்தியதன் மூலம் பாடகர்-பாடலாசிரியராக அறிமுகமானார்.
ஆரம்ப மற்றும் தனிப்பட்ட வாழ்க்கை
பிரணவ் 1990 சூலை 13 அன்று இந்தியாவின் கேரளாவின் திருவனந்தபுரத்தில் நடிகர் மோகன்லால் மற்றும் சுசித்ரா ஆகியோரின் மகனாகப் பிறந்தார். இவருக்கு விஸ்மயா மோகன்லால் என்ற தங்கை உள்ளார். தமிழகத் திரைப்படத்துறையின் தயாரிப்பாளர் கே. பாலாஜி மற்றும் சுரேஷ் பாலாஜி ஆகியோர் இவருக்கு உறவினர் ஆவர். பிரணவ் தனது பள்ளிப்படிப்பை தமிழ்நாட்டின் ஊட்டியில் உள்ள ஒரு உறைவிடப் பள்ளியான எப்ரான் பள்ளியில் முடித்தார். ஆஸ்திரேலியாவில் உள்ள நியூ சவுத் வேல்ஸ் பல்கலைக்கழகத்தில் தத்துவத்தில் இளங்கலை பட்டம் பெற்றார். இவர் பொதுவெளியிலுருந்து விலகியே இருக்கிறார். ஊடகங்களிலிருந்து விலகியே இருக்கிறார். இதைப்பற்றி கேட்டபோது "நான் ஊடகத்தை வெறுக்கவில்லை. எனது தனிப்பட்ட வாழ்க்கையை அறிந்து கொள்வதிலிருந்து மக்களுக்கு எதுவும் நன்மை கிடைக்கவில்லை என்று நான் நம்புகிறேன்".
இருகாரணி கொள்கை
இரு காரணிக் கொள்கை(Two-factor theory) எர்சுபெர்க் ஊக்க நல கோட்பாடு மற்றும் இரட்டை காரணி கொள்கை  எனவும் அழைக்கப்படுகிறது. நாம் பணிபுரியும் இடத்தில் நமக்கு சில காரணிகளால் வேலை திருப்தி ஏற்படும் அதே வேளையில் குறிப்பிட்ட சில காரணிகளால் வேலை திருப்தியின்மை ஏற்படும். இவை ஒன்றுக்கொன்று சுதந்திரமாகச் செயல்படக்கூடிய காரணிகளாகும் என்பதே இரு காரணிக் கொள்கை ஆகும். இக்கருத்தினை பிரடெரிக் எர்சுபெர்க் என்ற உளவியலாளர் விரிவாக்கினார். மேலும் வேலை திருப்தி மற்றும் வேலை திருப்தியின்மை என்ற கருத்துக்களை கோட்பாடுகளாகவும் உருவாக்கினார்.
மேற்கோள்
பகுப்பு:உளவியல் கருத்துக்கள் பகுப்பு:உளவியல்
அ. யா. அருளானந்தசாமி நாடார்
ராவ் பகதூர் '''அ. யாகப்பா அருளானந்தசாமி நாடார்' (A. Y. Arulanandasamy Nadar'')(1897-1954) என்பவர் ஓர் இந்திய அரசியல்வாதி மற்றும் பரோபகாரர் ஆவார். இவர் தஞ்சாவூர் நகராட்சி தலைவராக பணியாற்றினார். இவர் ஏ. ஒய். எஸ். பரிசுத்த நாடாரின் மூத்த சகோதரர். தஞ்சாவூரில் வசிப்பிடம் ஒன்றிற்கு அருளானந்தம் நகர் என இவரது பெயரிடப்பட்டுள்ளது.
மேற்கோள்கள்
பகுப்பு:தமிழக அரசியல்வாதிகள் பகுப்பு:தஞ்சாவூர் மாவட்ட நபர்கள் பகுப்பு:1954 இறப்புகள் பகுப்பு:1897 பிறப்புகள்
தொல்லியல் அருங்காட்சியகம், அரப்பா
அரப்பா தொல்லியல் அருங்காட்சியகம் (Archaeological Museum Harappa) பாக்கித்தானிலுள்ள பஞ்சாப்பில் இருக்கும் அரப்பாவில் நிறுவப்பட்டுள்ள ஓர் அருங்காட்சியகமாகும். 1926 ஆம் ஆண்டு இந்த அருங்காட்சியகம் நிறுவப்பட்டது. 1966 ஆண்டு பாக்கித்தான் அரசு இதற்கான கட்டடத்தைக் கட்டியது.
மேற்கோள்கள்
பகுப்பு:பாக்கித்தானிலுள்ள கட்டிடங்கள் பகுப்பு:பஞ்சாப் (பாகிஸ்தான்)
இசுகேன் சுரப்பி
பகுப்பு:பெண் இனப்பெருக்கத் தொகுதி பகுப்பு:சுரப்பிகள்
மாட்மேன் நகராட்சி
மாட்மேன் நகராட்சி (மெட்மேன் நகராட்சி என்றும் அறியப்படுகிறது) மியான்மரின் ஷான் மாநிலத்தில் உள்ள வா சுயாட்சிப் பிரிவில் இருக்கும் ஒரு நகராட்சி. மாட்மேன் மாவட்டதின் ஒரு பகுதியாக இருக்கிறது. இந்த நகராட்சியின் தலைநகர் மாட்மேன்.
வரலாறு
2011 ஆம் ஆண்டிற்கு முன்னர் இந்நகராட்சிக்கான பகுதிகள் அப்போதிருந்த ஹோபாங் மாவட்டம் மற்றும் கென்ங்டங் மாவட்டத்தில் இருந்து உருவாக்கப்பட்டது. மாட்மேன் நகரம் முழுவதம் மலைப்பாங்கான மலைத் தொடர்கள் நிறைந்த பகுதி. இது ஷான் மாநிலத்தில் வடமேற்குப் பகுதியில் இருக்கிறது.
வெளிப்புற இணைப்புகள்
பகுப்பு:மியான்மரின் நகராட்சிகள்